સાવરકુંડલા શહેરની મઘ્‍યમાં આવેલ દેવળા ગેઈટ પોલીસ ચોકી સામે આવેલ શ્રી સહજાનંદ મોબાઈલ નામની દુકાનમાંથી અજાણ્‍યા શખ્‍સો ઘ્‍વારા દુકાનના તાળા તોડીને ચાર મોબાઈલ અને રોકડ રકમ મળી કુલ 41 હજારની ચોરી થવા પામી હતી. દેવળા ગેઈટ પોલીસ ચોકીની સામે આવેલ દુકાનમાં ચોરી થવાથી લોકોમાં ભારે ચર્ચાઓ થવા પામી હતી. સાવરકુંડલા શહેરમાં રાત્રીના સમયે પોલીસ અને હોમગાર્ડની ડયુટી હોય છે છતાં રાત્રે ચોરો સક્રીય થવા પામ્‍યા છે. છેલ્‍લા થોડા દિવસોમાં સાવરકુંડલામાં ઘરફોડ ચોરી અને બાઈક ચોરીમાં બનાવો સામે આવ્‍યા છે.